Toeroet

Toeroet (officieel Nederlands: Torhout) is e stad in de provinsje West-Vloandern. D'er weun mêer of 21.000 menschen : 20.008 ip 1/8/2010.http://www.ibz.rrn.fgov.be/index.php?id=2471&L=1

De noame va de stad werd vroeger ip z'n Frans geschreevn: Thourout. By spelliengservormiengn werd die noame vernederlanst noa Torhout, moar in West-Vloandern wordt da nog oltyd lik Tourout (AN Toeroet) uutgesproken.

 Overige kernn en buurgemeentn 
Toeroet eit gin echte dêelgemêentn die vroeger ounafhankelik woarn, moa der liggn wel nog e poar klêne parochjes in Toeroet, lik Wyndoale en Sint-Henricus. Sint-Henricus is e klêen parochietje ip de boane van Kortemark noa Lichtervelde, en 't lig zelfs dichter by 't centrum van die gemêentn dan by Toeroet-stad. Tegen Toeroet-centrum liggn der nog e poar parochjes die me 't centrum verweven groaken, Sint-Jozef Arbeider (beter gekend lik De Driekeuniengn) en Don Bosco. In 't centrum zelve zyn der nog e poar grôte wykn die en eign noame èn, lik Maria Assumpta, Toeroet-Oost en De Goede Herder.

 #  Noame  Ippervlakte Bevolkienge I  Toeroet II  Wyndoale III  Sint-Henricus IV  De Driekeuniengn V  Don Bosco 

De gemêente Toeroet grenst an die gemeentjes ier:
 a. Erdryke (gemêente Zilleghem)
 b. Veldegem (gemêente Zilleghem)
 c. Ruddervôorde (voe specifieker te zyn: de wyk Baliebrugge) (gemêente Ôostkamp)
 d. Lichtervelde (gemêente Lichtervelde)
 e. Gits (gemêente Ôoglee)
 f. Kortemark (gemêente Kortemark)
 g. Ichtegem (gemêente Ichtegem)

 Specialiteitn 
Toeroet is bekend vo zyne goeie mostoard: 't Wostyntjehttp://www.mostaardwostyn.be/
't Streekbier van Toeroet noemt Thouroutenaere

 Attracsjes 
15px Kykt noa Bouwkundig erfgoed in Toeroet
 De Sint-Pieters-Bandenkerke is e Romoansche kerke, die achter den Twiddn Weireldoorlog gerestaureerd is noa de plann uut den 12sten eeuw.
 Toeroet was eigntlik het mêest bekend by den gemiddelden weireldburger deur Toeroet-Werchter, een joarliks rockfistival in 't begun van de vacance. De West-Vloamingen ein nog olsan nie verteird dat 't nu allêne in Werchter g'ouden weirdt.
 Tusschen Toeroet en Ostende ligt de Groene 62. Vroeger was da ne spoorweg, woa da ze nu e natuurgebied en vélo- en wandelboane va gemakt ein.
 't Kastêel van Wyndoale en Wyndoale Bus, juste buutn 't centrum van Toeroet. Maria van Bourgondië is ier veroungelukt os ze 25 joar oud was, toen da ze van eur peird was gevolln bijst e valkenjacht in de bussen van Wyndoale. De 25ste meie 1940 giengn der ier belangryke gesprekken deure tusschen keunienk Leopold III en ze ministers, wa loater leidde tot de keuniengskwestie.
 Een ander kastêel is Kastêel d'Aertrycke, of De Maeres kastêel. 
 Olle joare wordt den ultraloopkoers De Nacht van Vlaanderen round Toeroet g'organiseerd. De wedstryd vertrekt en arriveert in de stad.
 Joarlikse traditie es de peirdemart woarda der veel volk noa toekomt.
 In 't kastêel Raavenhof is ter e tentoonstellienge over Toeroets eirdewerk.https://web.archive.org/web/20130118050227/http://www.toerismetorhout.be/het-museum
 Groenhove bus is a vree schoon gebied voe te wandeln en voe met de vélo te ryen.

 Bekende Toeroetnoars 
 Brahim: zanger
 Maaike Cafmeyer: artiest (actrice, zangeresse...)
 Hilde Crevits: politica
 Herr Seele: pianostemmer, têkenoare,...
 Dirk Tanghe: regisseur en toneelmoaker, sinds 1996 artistiek directeur van de Paardenkathedraal, et professioneel theoatergezelschap van Utrecht
 Peter Vandermeersch: hoofdredacteur van NRC Handelsblad
 Eugène Van Oye: docteur, dichter, tonêelschryver, flamingant
 Jozef Verhaeghe: directeur ip ruste van 't VTI 
 André Vermeulen: journalist, ekend van oundermêer Eurosong
 Hendrik Willemyns: van 'n popgroep Arsenal (ekend van 'Switch' en 'Lotuk' en 'A Volta'. Ze zingn vele in 't Portugees)

 Referensjes 


Categorie:Stad in West-Vloandern